CELEX: 62008CN0461
Language: mt
Date: 2008-10-23 00:00:00
Title: Kawża C-461/08: Talba għal deċiżjoni preliminari mressqa mill-Hoge Raad der Nederlanden (l-Olanda) fit- 23 ta' Ottubru 2008 — Don Bosco Onroerend Goed BV vs Staatssecretaris van Financiën

21.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 69/16
            
         Talba għal deċiżjoni preliminari mressqa mill-Hoge Raad der Nederlanden (l-Olanda) fit-23 ta' Ottubru 2008 — Don Bosco Onroerend Goed BV vs Staatssecretaris van Financiën
   (Kawża C-461/08)
   (2009/C 69/29)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden.
   Partijiet fil-kawża prinċipali
   
      Rikorrenti: Don Bosco Onroerend Goed BV.
   
      Konvenut: Staatssecretaris van Financiën.
   Domandi preliminari
   
               1)
            
            
               L-Artikolu 13, B, (g) moqri flimkien mal-Artikolu 4(3)(a) tas-Sitt Direttiva (1) għandu jiġi interpretat fis-sens li t-trasferiment ta' bini li ġie parzjalment imwaqqa' bil-għan li jiġi ssostitwit b'bini ġdid huwa suġġett għat-taxxa?
            
         
               2)
            
            
               Il-kwistjoni dwar jekk huwiex il-bejjiegħ jew ix-xerrej tal-bini li ta l-ordni ta' twaqqiegħ u li jieħu f'idejh l-ispiża ta' dan għandha effett fuq ir-risposta għall-ewwel domanda, fid-dawl tal-kunsiderazzjoni li t-trasferiment huwa suġġett għat-taxxa biss jekk ikun il-bejjiegħ li ta l-ordni ta' twaqqiegħ u li jieħu f'idejh l-ispiża ta' dan?
            
         
               3)
            
            
               Il-kwistjoni dwar jekk huwiex il-bejjiegħ jew ix-xerrej tal-bini li żviluppa l-pjanijiet għall-bini l-ġdid għandha effett fuq ir-risposta għall-ewwel domanda, fid-dawl tal-kunsiderazzjoni li t-trasferiment huwa suġġett għat-taxxa biss jekk ikun il-bejjiegħ li żviluppa l-pjanijiet għall-kostruzzjoni l-ġdida?
            
         
               4)
            
            
               Fil-każ ta' risposta affermattiva għall-ewwel domanda, huwa suġġett għat-taxxa kull trasferiment li jseħħ eżatt wara li x-xogħolijiet ta' twaqqiegħ effettivament jingħataw bidu jew huwa suġġett għat-taxxa biss it-trasferiment li jseħħ ulterjorment, b'mod partikolari meta t-twaqqiegħ ikun diġà fi stat avvanzat?
            
         
      (1)  Id-Direttiva tal-Kunsill (77/388/KE) tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1).